Diari Oficial de la Generalitat Valenciana


Sumari del DOGV 6726, del 02-03-2012 (2012/1999)

RESOLUCIÓ de 8 de febrer de 2012, de la Conselleria d'Hisenda i Administració Pública, per la qual s'accepta la cessió gratuïta d'una parcel·la situada a Alcàsser.
-------------------------------------------------------------------------------------------------------------------------------------------------------------------

### Dades del document

Número de DOGV
:   6726

Data del DOGV
:   02-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1999


Data del document
:   08-02-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 8 de febrer de 2012, de la Conselleria d'Hisenda i Administració Pública, per la qual s'accepta la cessió gratuïta d'una parcel·la situada a Alcàsser. [2012/1999]  
L'Ajuntament d'Alcàsser, en la sessió plenària realitzada el dia 27 d'abril de 2011, va acordar la cessió gratuïta a la Generalitat de la parcel·la de la seua propietat, de 8.854,66 m² de superfície, situada a l'avinguda de Torrent de la dita població.  
A proposta de la Conselleria d'Agricultura, Pesca, Alimentació i Aigua, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'un Centre Tecnològic de Flors i Plantes, amb subjecció al que establix l'article 111 del Reglament de Béns de les Entitats Locals, ja que l'immoble que se cedix té la naturalesa jurídica de patrimonial.  
  
L'article 44 de la Llei 14/2003, de 10 d'abril, de Patrimoni de la Generalitat, establix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
En conseqüència, basant-se en l'article 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament d'Alcàsser de la parcel·la que té 8.854,66 m² de superfície, situada a l'avinguda de Torrent de la dita població, que limita al nord amb l'avinguda Artal de Foces; al sud, amb la Cooperativa Agrícola Sant Josep d'Alcàsser; a l'est, amb l'avinguda de Torrent, i a l'oest, amb l'avinguda Artal de Foces.   
Consta inscrita en el Registre de la Propietat de Picassent 2 al tom 2961, llibre 199, foli 176, finca 12842, inscripció 2a.   
Referència cadastral: pendent de regularització cadastral.   
La parcel·la s'accepta lliure de càrregues i gravàmens i al corrent de qualsevol gasto.  
  
Segon  
La cessió gratuïta realitzada per l'Ajuntament d'Alcàsser s'efectua amb la condició de destinar la parcel·la a la construcció d'un Centre Tecnològic de Flors i Plantes i amb subjecció al que establix l'article 111 del Reglament de Béns de les Entitats Locals.  
  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat en concepte de bé de domini públic destinat al servici públic agrari i adscrit a la Conselleria d'Agricultura, Pesca, Alimentació i Aigua, a la qual corresponen les competències demanials sobre este, inclosa la seua administració, defensa i conservació, i s'haurà d'inscriure a nom de la Generalitat en el Registre de la Propietat.  
  
  
Quart  
Cal notificar la present resolució a l'ajuntament cedent i publicar-la en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 8 de febrer de 2012.- El conseller d'Hisenda i Administració Pública: José Manuel Vela Bargues.